BAGUIO CITY - Nasarakan ti fossils ken artifacts dagiti "pre-historic animals" idiay Rizal, munisipyo ti Kalinga.
Sigun iti sigud a reporter ti Bombo Radyo Baguio a ni Jessie Maguiya, manarimaan nga ad-adalen dagiti nagduduma a grupo dagiti nadiskobre a banag.
Immuna iti daytoy, tawen 1935 maysa a foreign acheologists ti aksidente a nakadiskobre iti panga ti Rhinoceros.
Gapu iti daytoy, nangipatulod ti national government iti bunggoy manipud iti National Museum tapnu mangisayangkat iti first excavation idi tawen 1971.
Naamuan a dumanon iti innem a pulo ket walo a sites ti nakasarakanda dagiti nagduduma a fossils ken artifacts dagiti makunkuna a "pre-historic animals'.
Tawen 1977 babaen kenni President Ferdinand Marcos naideklara daytoy kas archeological reserved .
Kabayatanna tawen 2001 adda manen ti nagturong a bunggoy manipud iti national museum ken nangisayangakatda iti excavation ket adda ti nakalida nga elephant tusks, gapu iti dayta ket naawagan ti lugar nga eplehant hill.
Malaksid iti daytoy, idi bulan ti Hulyo idi napalabas a tawen, adda met laeng ti nadiskobre dagitoy a fossils ken artifacts iti met laeng nasao a lugar.
Innayon ni Jessie Maguiya a pamaneknek laeng nga iti naminsan ket nagnaed dagiti "pre-historic animals" iti deppaar ti Rizal, iti munisipyo ti Kalinga.///
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn